CELEX: 32021D1184
Language: ro
Date: 2021-07-15 00:00:00
Title: Decizia (PESC) 2021/1184 a Comitetului politic și de securitate din 15 iulie 2021 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/471 (ATALANTA/4/2021)

19.7.2021   
               
               
                  RO
               
               
                  Jurnalul Oficial al Uniunii Europene
               
               
                  L 257/1
               
            
         DECIZIA (PESC) 2021/1184 A COMITETULUI POLITIC ȘI DE SECURITATE
         din 15 iulie 2021
         privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2021/471 (ATALANTA/4/2021)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Acțiunea comună 2008/851/PESC a Consiliului din 10 noiembrie 2008 privind operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (1), în special articolul 6 alineatul (1),
         întrucât:
         
                     (1)
                  
                  
                     În temeiul articolului 6 alineatul (1) din Acțiunea comună 2008/851/PESC, Consiliul a autorizat Comitetul politic și de securitate (COPS) să ia deciziile relevante privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta).
                  
               
                     (2)
                  
                  
                     La 17 martie 2021, COPS a adoptat Decizia (PESC) 2021/471 (2) de numire a contraamiralului Luca Pasquale ESPOSITO în calitatea de comandant al forței UE pentru Atalanta.
                  
               
                     (3)
                  
                  
                     Comandantul operației UE a recomandat numirea căpitanului Alejandro CUERDA LORENZO în calitatea de nou comandant al forței UE începând cu 4 august 2021. Autoritățile spaniole au indicat că, la numirea sa în funcția de comandant al forței UE, căpitanul Alejandro CUERDA LORENZO va fi avansat la gradul de contraamiral.
                  
               
                     (4)
                  
                  
                     La 21 iunie 2021, Comitetul militar al UE a sprijinit recomandarea respectivă.
                  
               
                     (5)
                  
                  
                     Prin urmare, Decizia (PESC) 2021/471 ar trebui să fie abrogată.
                  
               
                     (6)
                  
                  
                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare,
                  
               ADOPTĂ PREZENTA DECIZIE:
         
            Articolul 1
            Contraamiralul Alejandro CUERDA LORENZO este numit în calitatea de comandant al forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) începând cu 4 august 2021.
         
         
            Articolul 2
            Decizia (PESC) 2021/471 se abrogă.
         
         
            Articolul 3
            Prezenta decizie intră în vigoare la data adoptării.
            Se aplică de la 4 august 2021.
         
         
            Adoptată la Bruxelles, 15 iulie 2021.
            
               
                  Pentru Comitetul politic și de securitate
               
               
                  Președintele
               
               S. FROM-EMMESBERGER
            
         
         
            (1)  JO L 301, 12.11.2008, p. 33.
         
            (2)  Decizia (PESC) 2021/471 a Comitetului politic și de securitate din 17 martie 2021 privind numirea comandantului forței UE pentru operația militară a Uniunii Europene în vederea unei contribuții la descurajarea, prevenirea și reprimarea actelor de piraterie și de jaf armat din largul coastelor Somaliei (Atalanta) și de abrogare a Deciziei (PESC) 2020/1826 (ATALANTA/2/2021) (JO L 98, 19.3.2021, p. 1).